एक की रफ्तार 25,000 किमी/घंटा, साइज 160 फीट; गुरुत्वाकर्षण से टकरा भी सकते हैं
NASA's Announcement; 2023 JB3 and 2023 LD to Pass By Earth at Just 1.2 Million Miles अमेरिकी स्पेस एजेंसी नासा ने कहा है कि शुक्रवार को दो एस्टेरॉयड (उल्कापिंड) धरती के बेहद करीब से गुजरेंगे। इन उल्कापिंडों का नाम 'एस्टेरॉयड 2023 JB3' और 'एस्टेरॉयड 2023 LD' है।
अमेरिकी स्पेस एजेंसी नासा ने कहा है कि शुक्रवार को दो एस्टेरॉयड (उल्कापिंड) धरती के बेहद करीब से गुजरेंगे। इन उल्कापिंडों का नाम 'एस्टेरॉयड 2023 JB3' और 'एस्टेरॉयड 2023 LD' है।
एस्टेरॉयड करीब आने पर ग्रह की गुरुत्वाकर्षण शक्ति के प्रभाव में आ सकते हैं। ऐसे में आशंका है कि ये हमारे ग्रह की ओर खिंचा चला आए और धरती से टकरा जाएं। हालांकि, नासा ने अभी तक कोई चेतावनी जारी नहीं की है।
स्पेस में सभी एस्टेरॉयड को मॉनिटर करने वाली नासा की 'जेट प्रोपल्शन लेबोरेट्री' के मुताबिक, 'एस्टेरॉयड 2023 JB3' का साइज 160 फीट है। ये 6.94 किलोमीटर प्रति सेकेंड की रफ्तार से हमारे ग्रह की ओर बढ़ रहा है। वहीं, 'एस्टेरॉयड 2023 LD' 59 फीट का एस्टेरॉयड है, जो 9 किलोमीटर प्रति सेकेंड की रफ्तार से पृथ्वी की ओर बढ़ा रहा है।
पृथ्वी के 75 लाख किलोमीटर के दायरे में आने वाले एस्टेरॉयड ग्रह के लिए खतरा माने जाते हैं। नासा के मुताबिक, 'एस्टेरॉयड 2023 JB3' पृथ्वी से 54 लाख 13 हजार 650 किलोमीटर की दूरी से गुजरेगा। वहीं, 'एस्टेरॉयड 2023 LD' सिर्फ 9 लाख 48 हजार 467 किलोमीटर की दूरी से गुजरेगा। इनका पृथ्वी के इतने करीब आना खतरनाक हो सकता है।
पहले भी धरती से टकरा चुके हैं एस्टेरॉयड
ज्यादातर एस्टेरॉयड बहुत छोटे होते हैं और वे पृथ्वी के वातावरण में आते ही उसके घर्षण से खत्म हो जाते हैं और इनके बारे में हमें पता भी नहीं चल पता है, लेकिन कुछ ऐसे भी होते हैं जिनके गिरने से कई बड़े गड्‌ढे तक बन जाते हैं।
माना जाता है कि करोड़ों साल पहले पृथ्वी पर से डायनासोर का खात्मा भी एस्टेरॉयड के टकराने की वजह से ही हुआ था। यानी एक भारी-भरकम एस्टेरॉयड के टकराने से विशालकाय डायनासोर लुप्त हो सकते हैं तो फिर एक दूसरी टक्कर से पृथ्वी पर जीवन भी नष्ट हो सकता है।
भारत में हैं तीन क्रेटर
महाराष्ट्र के बुलढाणा जिले में स्थित लोनार लेक खारे पानी की झील है। वैज्ञानिकों का मानना है कि यह झील उल्का पिंड की टक्कर से बनी है। इसका खारा पानी इस बात को दर्शाता है कि कभी यहां समुद्र था। शोध में यह भी दावा किया जाता है कि यह करीब दस लाख टन वजनी उल्का पिंड टकराने से ये झील बनी होगी। वहीं, मध्यप्रदेश के शिवपुरी जिले में बना ढला क्रेटर, देश का सबसे बड़ा क्रेटर है।
चेल्याबिंस्क में एस्टेरॉयड के शॉक वेव से 1 लाख खिड़कियों के शीशे टूट गए थे
15 फरवरी 2013 को रूस के चेल्याबिंस्क में एक एस्टेरॉयड टकराया था। हालांकि यह पृथ्वी से 24 किलोमीटर पहले ही नष्ट हो गया था। 5 मंजिला बिल्डिंग (करीब 60 मीटर) जितने बड़े इस स्टेरॉयड से 550-किलोटन विस्फोट जितना शॉक वेव पैदा हुआ था। इस दौरान एक लाख खिड़कियों में लगे शीशे टूट गए थे। इस दौरान एक हजार से अधिक लोग घायल हो गए थे। जबकि अमेरिका ने जापान के हिरोशिमा में जो परमाणु बम गिराया था वो 15 किलोटन का था। यानी चेल्याबिंस्क में जो एस्टेरॉयड टकराया था वो हिरोशिमा से 36 गुना ज्यादा ताकतवर था।
बीते सालों में एस्ट्रॉयड को लेकर फैली अफवाह
